58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 348 της 14/23 Απρ. 1977 (ΦΕΚ Α΄ 111) Περί αποσπάσεως εκπαιδευτικών λειτουργών Επαγγελματικής Εκπαιδεύσεως εις ανεγνωρισμένας Επαγγελματικάς Σχολάς Ελληνικών Κοινοτήτων του Εξωτερικού. ΄Εχοντες υπ’ όψει: 1)Τας διατάξεις του άρθρ. 2, παρ. 3 εδάφ. α΄ του Ν.Δ. 695/1970, «περί εκπαιδεύσεως Ελληνοπαίδων Εξωτερικού», ως αύται ετροποποιήθησαν δια του άρθρ. 2 του Ν.Δ. 154/73 «περί αντικαταστάσεως, συμπληρώσεως και τροποποιήσεως διατάξεών τινων του Ν.Δ. 695/70 περί εκπαιδεύσεως Ελληνοπαίδων Εξωτερικού». 2)Την υπ’ αριθ. 4/26.1.1977 πράξιν του ΚΕΜΕ και 3)Την υπ’ αριθ. 255/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: ΄Αρθρον μόνον.-1.Εις τας ανεγνωρισμένας Επαγγελματικάς Σχολάς Ελληνικών Κοινοτήτων του Εξωτερικού, δύναται να αποσπώνται δι’ αποφάσεων του Υπουργού Εθνικής Παιδείας και Θρησκευμάτων Εκπαιδευτικοί λειτουργοί Επαγγελματικής Εκπαιδεύσεως, μετά ή άνευ αποδοχών έχοντες τουλάχιστον πενταετή πραγματικήν εκπαιδευτικήν προϋπηρεσίαν, εφαρμοζομένων κατά τα λοιπά των διατάξεων του άρθρ. 2, παρ. 3 και 4 του Ν.Δ. 695/70, ως αύται ετροποποιήθησαν υπό του άρθρ. 2 του Ν.Δ. 154/73. Το σύνολον των δυναμένων να αποσπασθούν εις το Εξωτερικόν λειτουργών Επαγγελματικής Εκπαιδεύσεως ορίζεται εις 5. 2.Εκ των υποβαλλόντων αίτησιν αποσπάσεως επί ίσοις όροις προτιμώνται οι έχοντες γνώσιν της γλώσσης της χώρας εις την οποίαν γίνεται η απόσπασις. 